Document ID: 32014D0074

РЕШЕНИЕ 2014/74/ОВППС НА СЪВЕТА
от 10 февруари 2014 година
за изменение на Решение 2013/255/ОВППС на Съвета относно ограничителни мерки срещу Сирия
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 29 от него,
като взе предвид Решение 2013/255/ОВППС на Съвета от 31 май 2013 г. относно ограничителни мерки срещу Сирия (1),
като има предвид, че:
(1)
На 31 май 2013 г. Съветът прие Решение 2013/255/ОВППС.
(2)
Необходимо е в Решение 2013/255/ОВППС да се предвиди изключение от замразяването на активи, за да може Сирия да прави вноски в специалния доверителен фонд за Сирия на Организацията за забрана на химическото оръжие (ОЗХО), предвиден в точка 6 от решението на Изпълнителния съвет на ОЗХО от 15 ноември 2013 г. относно подробните изисквания за унищожаването на химическото оръжие на Сирия и на съоръженията за производство на химическо оръжие в Сирия.
(3)
От страна на Съюза са необходими по-нататъшни действия за изпълнението на определени мерки.
(4)
Решение 2013/255/ОВППС следва съответно да бъде изменено,
ПРИЕ НАСТОЯЩОТО РЕШЕНИЕ:
Член 1
В член 28, параграф 3 от Решение 2013/255/ОВППС се добавя следната буква:
„з)
необходими, за да може Сирия да прави вноски в специалния доверителен фонд за Сирия на ОЗХО за дейностите, свързани с унищожаването на химическото оръжие на Сирия.“
Член 2
Настоящото решение влиза в сила в деня на публикуването му в Официален вестник на Европейския съюз.
Съставено в Брюксел на 10 февруари 2014 година.

Labels: 13
18
2
5